CELEX: 62010TA0271(01)
Language: hr
Date: 2020-11-18 00:00:00
Title: Predmet T-271/10 RENV II: Presuda Općeg suda od 18. studenoga 2020. – H/Vijeće („Zajednička vanjska i sigurnosna politika – Nacionalni službenik upućen u EUPM u Bosnu i Hercegovinu – Odluka o preraspoređivanju – Zlouporaba ovlasti – Interes službe – Uznemiravanje – Represivna narav preraspoređivanja – Odgovornost – Neimovinska šteta”)

25.1.2021   
            
            
               HR
            
            
               Službeni list Europske unije
            
            
               C 28/35
            
         
      Presuda Općeg suda od 18. studenoga 2020. – H/Vijeće
      (Predmet T-271/10 RENV II) (1)
      
      („Zajednička vanjska i sigurnosna politika - Nacionalni službenik upućen u EUPM u Bosnu i Hercegovinu - Odluka o preraspoređivanju - Zlouporaba ovlasti - Interes službe - Uznemiravanje - Represivna narav preraspoređivanja - Odgovornost - Neimovinska šteta”)
      (2021/C 28/54)
      Jezik postupka: engleski
      
         Stranke
      
      
         Tužitelj: H (zastupnik: L. Levi, odvjetnik)
      
         Tuženik: Vijeće Europske unije (zastupnici: A. Vitro i A. de Elera-San Miguel Hurtado, agenti)
      
         Predmet
      
      Zahtjev na temelju članka 263. UFEU-a za poništenje, s jedne strane, odluke od 7. travnja 2010. koju je potpisao voditelj osoblja Policijske misije Europske unije (EUPM) u Bosni i Hercegovini, kojom je tužiteljica preraspoređena na radno mjesto Criminal Justice Adviser – Prosecutor u područnom uredu u Banja Luci (Bosna i Hercegovina) i, s druge strane, odluke od 30. travnja 2010. koju je potpisao voditelj misije EUPM-a čije su dužnosti propisane člankom 6. Odluke Vijeća 2009/906/ZVSP od 8. prosinca 2009. o Policijskoj misiji Europske unije u Bosni i Hercegovini (SL 2009., L 322, str. 22.) kojom je pojašnjen operativni razlog za njezino preraspoređivanje te, kao drugo, zahtjev na temelju članka 268. UFEU-a za naknadu štete koju je tužiteljica navodno pretrpjela.
      
         Izreka
      
      
                  1.
               
               
                  Poništavaju se Odluka od 7. travnja 2010. koju je potpisao voditelj osoblja Policijske misije Europske unije (EUPM) u Bosni i Hercegovini, kojom je osoba H preraspoređena na radno mjesto Criminal Justice Adviser – Prosecutor u područnom uredu u Banja Luka (Bosna i Hercegovina) i Odluka od 30. travnja 2010. koju je potpisao voditelj EUPM-a čije su dužnosti propisane člankom 6. Odluke Vijeća 2009/906/ZVSP od 8. prosinca 2009. o EUPM-u u Bosni i Hercegovini, a kojom se pojašnjavaju operativni razlozi njezina preraspoređivanja.
               
            
                  2.
               
               
                  Vijeću Europske unije nalaže se isplata iznosa od 30 000 eura osobi H.
               
            
                  3.
               
               
                  U preostalom dijelu tužba se odbija.
               
            
                  4.
               
               
                  Vijeće će snositi vlastite troškove kao i troškove osobe H u ovom predmetu kao i u predmetima T-271/10, T-271/10 R, T-271/10 RENV, C-455/14 P i C-413/18 P.
               
            
         (1)  SL C 221, 14. 8. 2010.